text: Lokale håndbolddommere udtaget til EM
  25 oktober 2017 kl. 19.36
  Det danske dommerpar Martin Gjeding og Mads Hansen fra henholdsvis Jelling og Børkop er udtaget til at dømme ved EM i håndbold i Kroatien.
  Det danske dommerpar Mads Hansen fra Jelling og Martin Gjeding fra Børkop er endnu en gang udtaget til at dømme en række kampe ved en stor international håndboldturnering.
  Det er Det Europæiske Håndboldforbund (EHF), som onsdag har offentliggjort de tolv dommerpar, der skal dømme ved EM-slutrunde i håndbold i Kroatien til januar 2018, og her skal Mads Hansen og Martin Gjeding dømme, oplyser Dansk Håndbold Forbund i en pressemeddelse.
  De to håndbolddommere er ikke hr-hvem-som-helst. De har sammen dømt et utal af prestigefyldte finalekampe ved både EM, VM og OL.
  I august i år blev de af Danmarks Håndbold Forbund udnævnt til Årets Dommerpar.
  Det er endnu ikke programsat, hvilke kampe de udvalgte dommerpar skal dømme ved EM i januar 2018.
  
  
  De tolv dommerpar er:
  Andrei Gousko og Siarhei Repkin (Hviderusland)Matija Gubica og Boris Milosevic (Kroatien)Vaclav Horacek og Jiri Novotny (Tjekkiet)Martin Gjeding og Mads Hansen (Danmark)Oscar Raluy og Angel Sabroso (Spanien)Stevann Pichon og Laurent Reveret (Frankrig)Lars Geipel og Marcus Helbig (Tyskland)Vaidas Mazeika og Mindaugas Gatelis (Litauen)Gjorgji Nachevski og Slave Nikolov (Makedonien)Duarte Santos og Ricardo Fonseca (Portugal)Sorin-Laurentiu Dinu og Constantin Din (Rumænien)Evgeny Zotin og Nikolay Volodkov (Rusland)
  
  